laion/Wikipedia-Exotic huggingface dataset:
תהילים ל"ב

תהילים ל"ב הוא המזמור ה-32 בספר תהילים ומיוחס לדוד המלך. המזמור הוא אחד מארבעה עשר מזמורים הפותחים במילה 'לדָוִד'. קריאת הפרק הומלצה בספרי הסגולות כמועילה בבקשת רחמים, והוא חלק מהתיקון הכללי. מזמור ל"ב מורכב מאחד עשר פסוקים ומחולק לשלושה חלקים: המשורר פותח בקריאות "אשרי" המשבחות את האיש שאין לו פשעים ועוונות: "אַשְׁרֵי נְשׂוּי פֶּשַׁע כְּסוּי חֲטָאָה" (א'). בפסקה השנייה מתאר המשורר את מה שקרה לו. המשורר מתאר כי חווה ייסורים קשים: "בָּלוּ עֲצָמָי בְּשַׁאֲגָתִי כׇּל הַיּוֹם" (ג'). בעקבות כך הוא מודה על החטאים שלו בפני אלוהים: "אָמַרְתִּי אוֹדֶה עֲלֵי פְשָׁעַי לַה'" (ה'), לאחר מכן המשורר מתאר כי אלוהים סלח לו: "וְאַתָּה נָשָׂאתָ עֲו‍ֹן חַטָּאתִי סֶלָה" (ה'). כעת, המשורר מסביר איך ירא אלוהים צריך להתנהג: "עַל זֹאת יִתְפַּלֵּל כָּל חָסִיד אֵלֶיךָ לְעֵת מְצֹא רַק לְשֵׁטֶף מַיִם רַבִּים אֵלָיו לֹא יַגִּיעוּ" וממשיך להתפלל ולהתחנן מאלוהים שימשיך להושיע אותו ולשמור עליו: "אַתָּה סֵתֶר לִי מִצַּר תִּצְּרֵנִי רָנֵּי פַלֵּט תְּסוֹבְבֵנִי" (ז'). המשורר מפציר בשומעיו לא להתנהג כבהמה חסרת מעצורים: "כְּסוּס כְּפֶרֶד אֵין הָבִין בְּמֶתֶג וָרֶסֶן עֶדְיוֹ לִבְלוֹם בַּל קְרֹב אֵלֶיךָ", אלא להבין שכל הבוטח באלוהים - הוא יתחסד אליו בחזרה כגמולו: "רַבִּים מַכְאוֹבִים לָרָשָׁע וְהַבּוֹטֵחַ בַּה' חֶסֶד יְסוֹבְבֶנּוּ" (י'). המשורר חותם את המזמור בקריאה לשמוח ולגיל בה': "שִׂמְחוּ בַה' וְגִילוּ צַדִּיקִים וְהַרְנִינוּ כָּל יִשְׁרֵי לֵב" (י"א). לדעת הגר"א ולמנהג הפרושים, מזמור זה הוא שיר של יום ליום הכיפורים. לדוד משכיל הוא השני מעשרת המזמורים המרכיבים את התיקון הכללי. ב-6 באוקטובר 2011 הועלה לאתר יוטיוב ביצוע של ליאור נרקיס למזמור "לדוד משכיל" כמחווה לתיקון הכללי של רבי נחמן מברסלב. השיר הולחן על ידי יניב דהרי וליאור נרקיס המזמור כפיוט שהולחן על ידי יהדות בבל, בביצועו של משה חבושה המזמור כפיוט שהולחן על ידי יהדות מרוקו, בביצועו של חיים לוק המזמור כפיוט שהולחן על ידי יהודי עדות המזרח בירושלים, בביצועו של עזרא ברנע האט ביטחון - ליפא שמלצר באלבומו בלי עין הרע. מדיה וקבצים בנושא תהילים ל"ב בוויקישיתוף תהילים ל"ב, באתר ויקיטקסט שיעור מפי חגי בן ארצי באתר יוטיוב ראו פרקים: כ"ד, כ"ה, כ"ו, כ"ז, כ"ח, ל"ב, ל"ד, ל"ה, ל"ז, ק"א, ק"ג, ק"י, קל"ח, קמ"ד. כל הסגולות הטמונות בפרקי תהילים, באתר מוקד תהילים ארצי, ‏כ"א בתמוז ה'תש"פ מעשה רב, הלכות ימים נוראים, אות רטז. הפרקים הם: ט"ז, ל"ב, מ"א, מ"ב, נ"ט, ע"ז, צ', ק"ה, קל"ז, וק"נ.
בייאואולו

בייאואולו (בטורקית: Beyoğlu) הוא רובע הממוקם בחלק האירופי של העיר איסטנבול שבטורקיה, מצפון לקרן הזהב וממול העיר העתיקה של איסטנבול (חצי האי ההיסטורי של קונסטנטינופול). בימי הביניים ועד למאה ה-20 נודע בשם פֶּרָה (Πέρα, ביוונית: מֵעֵבֶר ל-). רובע בייאואולו הוא מרכז האמנות, הבידור וחיי הלילה הפעיל ביותר באיסטנבול. שדרת איסטיקלאל בבייאואולו שדרת איסטיקלאל בבייאואולו ביום שישי אחר הצהריים בחודש מאי כיכר טקסים החשמלית האדומה ההיסטורית אתר האינטרנט הרשמי של בייאואולו ערך זה הוא קצרמר בנושא טורקיה. אתם מוזמנים לתרום לוויקיפדיה ולהרחיב אותו.
גרות כמהם

גֵרוּת כִּמְהָם (כתיב: כמוהם) אשר אצל בית-לחם הוא מקום בו יוחנן בן קרח ואנשיו התיישבו עם הפליטים ממצפה לפני בריחתם למצרים כמסופר בספר ירמיהו, פרק מ"א, פסוקים י"ז–י"ח: "וַיֵּלְכוּ וַיֵּשְׁבוּ בְּגֵרוּת כמוהם [כִּמְהָם] אֲשֶׁר אֵצֶל בֵּית לָחֶם לָלֶכֶת לָבוֹא מִצְרָיִם. מִפְּנֵי הַכַּשְׂדִּים כִּי יָרְאוּ מִפְּנֵיהֶם כִּי הִכָּה יִשְׁמָעֵאל בֶּן נְתַנְיָה אֶת גְּדַלְיָהוּ בֶּן אֲחִיקָם אֲשֶׁר הִפְקִיד מֶלֶךְ בָּבֶל בָּאָרֶץ". פרוש השם גֵרוּת כִּמְהָם שנוי במחלוקת: את המילה גרות פרשו כמלון-אורחים או חאן, ומאידך מנוסח תרגום השבעים והפשיטא עולה הנוסח 'גרנות', ומיוסף בן מתתיהו ועקילס הנוסח נראה 'גדרות'. חשובה לעניין הזיהוי גם השאלה אם יש לשם קשר לכמהם\ן בן ברזילי הגלעדי, כעולה מתרגום יונתן בן עוזיאל. אם המקום אכן קשור לכמהם בן ברזילי ולימי דוד המלך, ואם הוא התקיים אז כיישוב, יש לצפות לאתר שהחל קיומו בתקופת הברזל 2א, אולם אין לדעת זאת בבירור. כיוון שעצם מהותו ושמו המדויק של היישוב הנדון נתונים בספק, כל הצעת זיהוי אינה לעת עתה אלא אפשרות בלבד. במחקר לא אותר כל שם גאוגרפי עכשווי שעשוי לשמר את שם היישוב, ובסקר החירום בהר יהודה לא הועלתה כל הצעה בעניין. מאוחר יותר, בסקר הר יהודה, נמצא אתר המתאים מאד לגרות כמהם של יוחנן בן קרח, הן בתקופת קיומו והן במיקומו בהקשר של פרשת הבריחה למצרים. אתר זה הוא רס אל-כביר המצוי כ-2,300 מ' מערבית לאתרה הקדום של בית-לחם, בולט ומוגן היטב מ-3 כיוונים, ובראש נתיב העובר מערבה ויורד לשפלה, כלומר הנתיב הסביר ביותר לקבוצה הנמצאת סמוך לבית לחם ובכוונתה לצאת לכיוון הדרך הקדומה מארץ ישראל למצרים. יצוין כי בהמשך הנתיב התגלה ונחפר אתר נוסף מאותה תקופה, ח'רבת אַבּו טְוֵין שמו, ובו יישוב ואף מצודה מאותה תקופה. רס אל-כביר התקיים רק בשלהי תקופת הברזל ולכן אינו מתאים לקשר האפשרי לכמהם בן ברזילי ולימי דוד, ככל שהמסורות עליו משקפות אכן את המאה ה-10 לפנה"ס; אולם אין גם שום אתר אחר המתאים לזאת. לפיכך, רס אל-כביר הוא הצעת הזיהוי הנוכחית במחקר, אמנם כהשערה בלבד, לגרות כמהם של ימי ירמיהו. האתר נמצא בנ"צ 1674.1237, גובה מוחלט 840 מ', גובה יחסי 2 מ', תצפית טובה, שטח מרבי כ-5 ד'. ראשית היישוב בתקופת הברזל 2ד, כלומר בסמוך לימי חורבן בית ראשון, ושטחו מוערך אז בכ-3 דונם. הוא ממשיך להתקיים בתקופה הפרסית (כ-5 ד'), בתקופה ההלניסטית (כ-2 ד'), ולאחר פער יישובי חוזר להתקיים בתקופה הביזנטית (כ-5 ד') ובימי הביניים (כ-2 ד'). וראו אהרון דמסקי 1986-87, עמ' 56–57 = Demsky, A. 1986/7. The Clans of Ephrat: Their Territory and History. Tel Aviv 13-14: 46-59. ראו אנציקלופדיה מקראית ב: 554, ובפירושים. קדמוניות היהודים ז,ט,ה ספר שמואל ב', פרק י"ט, פסוקים ל"ח–מ"א. משה כוכבי, הסקר בארץ יהודה. יהודה, שומרון וגולן - סקר ארכיאולוגי בשנת תשכ"ח (עורך: משה כוכבי), תשל"ב, עמ' 19–89. אתר סקר ישראל מספר 1/73/105{16-12}, וראו בסקר הר יהודה: אבי עופר, הר יהודה בתקופת המקרא (עבודת ד"ר), אוניברסיטת תל אביב, 1993, עמ' 3: 35.
מאלבורק

מאלבורק (בפולנית: ‏Malbork‏Ⓘ‏, בגרמנית: ‏Marienburg‏Ⓘ‏, מַרִיאֶנְבּוּרְג) היא עיירה בצפון פולין הממוקמת באזור ההיסטורי של פומרליה (אנ'). העיירה היא בירת מחוז מאלבורק בפרובינציית פומרניה. נכון ל-2018 היו בה 38,723 תושבים. העיירה נוסדה על ידי אבירי המסדר הטבטוני בשנת 1274 כאשר בתחילה המסדר הקים טירה גדולה על נהר נוגט (אנ'). הטירה שימשה כמפקדה של מסדר האבירים. בניין גותי זה נחשב כיום לטירת הלבנים הגדולה בעולם, למבנה הגותי המבוצר הגדול באירופה, והוא הוכרז כאתר מורשת עולמית על ידי אונסק"ו בשנת 1997. בצמוד לטירה התפתח במקור היישוב מריאנבורג. ההכנסה העיקרית של מריאנבורג נבעה בתחילה ממסחר בענבר, וכמו גם ממסים שנגבו מהתנועה בנהר. מריאנבורג עברה לשלטון פולני באמצע המאה ה-15. ב-1871 עברה השליטה במריאנבורג לקיסרות הגרמנית. במשאל העם שבוצע לאחר מלחמת העולם הראשונה הצביעו 9,641 מתושבי היישוב בעד השתייכות לפרוסיה המזרחית, ו-165 הצביעו בעד השתייכות לפולין. מריאנבורג וטירתה נהרסו קשות בתום מלחמת העולם השנייה, כאשר קרבות עזים התרחשו בתחום העיירה. רוב האוכלוסייה האזרחית הצליחה להימלט מערבה, אך כ-1,840 תושבים מתו במהלך המלחמה. בסוף 2008 התגלו קברי אחים בתחום העיירה עם כמויות גדולות של שרידי גופות. ישנן אינדיקציות רבות לכך שמדובר בקורבנות של מעשי טבח. בוועידת פוטסדאם ב-1945 הוחלט שהעיירה תעבור לשליטה פולנית. בעקבות כך שם העיירה שונה למאלבורק. יהודים הגיעו לראשונה לעיר בסביבות 1815. בית הקברות היהודי נפתח ב-1819 ובית הכנסת הראשון ב-1830. הקהילה צמחה בהדרגה עד שהגיעה לשיא גודלה ב-1871, אז נמנו בה כ-340 יהודים שהיו יותר מ-3% מהאוכלוסייה הכללית, אך לאחר מכך החלה ירידה הדרגתית. ב-1898, לאחר השקעה נדיבה של הקהילה, נחנך בית כנסת חדש. לאורך הזמן קמו מוסדות קהילתיים רבים וסניפים של ארגונים יהודיים ארציים בגרמניה ובפרוסיה המזרחית בפרט. בעת עליית הנאצים לשלטון ב-1933 הקהילה הצטמצמה לכ-130 יהודים, והמגמה רק התגברה בשנים שלאחר מכן כך שבערב מלחמת העולם השנייה התגוררו בה 34 יהודים בלבד. בית הכנסת המקומי הוחרב באירועי ליל הבדולח ב-1938, וידוע על 31 מיהודי המקום שנרצחו בשואה. במהלך המלחמה הנאצים השמידו את בית הקברות והפכו אותו לשדה גידולים, ולאחר המלחמה האוכלוסייה המקומית השתמשה בהריסות המצבות לצורכי בנייה. נורווגיה לרוויק, נורווגיה צרפת מרני-לה-קומפיאן, צרפת (מ־2004) גרמניה מונהיים אם ריין, גרמניה (מ־2005) גרמניה נורדהורן, גרמניה (מ־1995) שוודיה סולבסבורי, שוודיה (מ־1999) ליטא טרקאי, ליטא (מ־1997) פסלו של המלך הפולני קז'ימייז' הרביעי בית העירייה הישן כנסיית יוחנן המטביל הקדוש שער החרס שער מריאצקה מגדל המים בית המשפט המחוזי בית בסגנון ארט נובו מרכז מידע לתיירים תצלום של בית הכנסת המקומי בסביבות 1900 אתר האינטרנט הרשמי של מאלבורק מלבורק, באתר "אנו – מוזיאון העם היהודי" (באנגלית) "מאלבורק", באתר השטעטל הווירטואלי מאלבורק, באתר אנציקלופדיה בריטניקה (באנגלית) מלבורק, באתר "אנו – מוזיאון העם היהודי" (באנגלית) היסטוריה של הקהילה היהודית במאלבורק באתר השטעטל הווירטואלי (באנגלית) דמוגרפיה של הקהילה היהודית במאלבורק באתר השטעטל הווירטואלי (בפולנית) בית הקברות היהודי במאלבורק באתר השטעטל הווירטואלי (בפולנית)
תקיפת זאב ערבות

תקיפת זאב ערבות או תקיפת קויוט נגרמת בידי זאבי ערבות באמריקה הצפונית במקרים די נדירים, אך בכמה מדינות כמו בקליפורניה הם הופכים לתכופים יותר ויותר. לאורך 30 השנים האחרונות דווח על מעל 160 תקיפות, רובם במחוז לוס אנג'לס. לפי מחלקת הדגה וחיות הבר של קליפורניה (California Department of Fish and Wildlife) ושאר מקורות מדווחים על 41 תקיפות בין 1988 עד 1997 ועוד 48 תקיפות בין 1998 עד 2003, מרביתם בדרום קליפורניה. ואולם בניגוד לזאבים הגדולים יותר, זאבי ערבות לא יהרגו אדם בקלות. למעשה מכל התקיפות הללו רק 2 תקיפות היו קטלניות, של ילדה בת 3, קלי קין (אנ'), שנטרפה בלוס אנג'לס לאחר שנחטפה מפתח ביתה, ובקנדה של הזמרת טיילור מיטשל (אנ') שהותקפה על ידי זאבי ערבות מזרחיים בנובה סקוטיה ומתה מאובדן דם. זאבי ערבות מזרחיים הם בני כלאיים עם זאבים, מה שהופך אותם לגדולים יותר ולנועזים יותר מזאבי ערבות אחרים, מה שמדרבן אותם לתקוף. כמה חוקרים סוברים שתקיפות של זאבי ערבות מצפון-מזרח אמריקה הצפונית לרבות מפנסילבניה, ניו יורק, ניו אינגלנד ומזרח קנדה היו של זאבי ערבות מזרחיים, בני כלאיים, בעוד שזאבי ערבות רגילים לא היו תוקפים אנשים. זאבי הערבות הופכים לתוקפניים בעיקר עקב התרגלות לאדם ואובדן הפחד ממנו, נוסף לעובדה שחלק מזאבי הערבות מקבלים מזון מאנשים בגינות וברחובות, או כשהם מחפשים מזון באשפה עירונית. אט אט, זאבי הערבות הופכים לציידים שתוקפים עוברי אורח, מתעמתים עם בעלי כלבים ועוקבים אחרי ילדים קטנים או אנשים חלשים. במספר מקרים זאבי ערבות תקפו ילדים קטנים בניסיון לטרוף אותם, אך ברוב המקרים פצעו אותם בדרגות שונות והקורבנות שרדו. במקרים אחרים התקיפות היו לשם הגנה עצמית (למשל כשזאב ערבות מופתע מנוכחות האדם), או להגנה על טריטוריה. לפעמים זאבי הערבות חולים בכלבת, אז התקיפה מסוכנת יותר ועלולה להיות קטלנית. היו גם אנשים שהותקפו כשניסו להציל חיות מחמד מטריפה. כדי למנוע תקיפות, יש להיזהר שלא להאכיל זאבי ערבות, ולא להשאיר זבל אורגני או מזון לחתולים בקרבת הבתים. גם יש להימנע מהאכלת סנאיים שימשכו בתורם זאבי ערבות. לרוב פקחים הורגים זאבי ערבות נגועי כלבת שנשכו אנשים, אך לא את כלל האוכלוסייה. במקרה שזאב ערבות מתקרב ומנסה לתקוף עדיף לאיים ולהרעיש כדי להפחיד אותו וומומלץ שלא לברוח, הואיל והבריחה תעורר את האינסטינקט של הטורף. שימוש באמצעי רעש ובתרסיסים יכול למנוע תקיפה ולעיתים כלבים יגוננו על בעליהם מתקיפה. עם זאת לרוב זאב הערבות קטן מכדי לגרום לפגיעה חמורה (למעט מחלות), כך שאדם בוגר יכול לפגוע בזאב ערבות תוקף ולהינצל. תקיפת זאב זאב ערבות מזרחי Coyotes and people: What to know if you see or encounter a coyote (באנגלית) HOW TO AVOID CONFLICTS WITH COYOTES באתר "urban coyote research" (באנגלית) Dell'Amore, Christine (March 2006). "City Slinkers". Smithsonian. Smithsonian. Retrieved June 14, 2012.
ניר וסט סייד (שיקגו)

ניר וסט סייד (באנגלית: Near West Side) הוא אחד מ-77 תתי-אזורים של העיר שיקגו אשר נמצא בחלק המערבי של העיר. אזור ניר וסט סייד ממוקם ממערב לנהר שיקגו וסמוך לאזור הלופ. השריפה הגדולה של שיקגו ב-1871 החלה במקור באזור הזה של העיר. באזור זה ממוקמת בין היתר אוניברסיטת אילינוי בשיקגו, מכללת שיקגו-קנט למשפטים ומכללת מלקולם אקס. מבנים בולטים נוספים באזור זה כוללים את תחנת הרכבת שיקגו יוניון, מרכז התחבורה אוגילבי, והיכל הספורט יונייטד סנטר. תושבים בולטים בעבר ובהווה כוללים בין היתר את השחקנית והזמרת קלואי בנט (סוכני S.H.I.E.L.D.), ראש עיריית שיקגו לשעבר קרטר הריסון והשחקן דייוויד שווימר ("חברים"). אוניברסיטת אילינוי בשיקגו (UIC) - האוניברסיטה היא הגדולה ביותר באזור שיקגו אשר מכילה מעל ל-34,000 סטודנטים. האוניברסיטה נוסדה בשנת 1965. יונייטד סנטר - היכל ספורט ובידור הממוקם באזור ניר וסט סייד. יונייטד סנטר הוא אולם הבית הרשמי של קבוצת ליגת ה-NBA שיקגו בולס וקבוצת ה-NHL שיקגו בלאקהוקס. ביונייטד סנטר נערכים באופן תדיר גם מגוון אירועי תרבות כולל קונצרטים של אמנים נודעים. יונייטד סנטר מכיל בין 20 אלף ל-23 אלף מקומות בהתאם לאירועים המתקיימים בו. גריקטאון (אנ') (Greektown) - שכונה הממוקמת באזור ניר וסט סייד ואשר מהווה את מרכז הקהילה היוונית של שיקגו. המוזיאון ההלני הלאומי היכל הספורט יונייטד סנטר תחנת הרכבות הפרווריות אוגילבי הלופ - רובע העסקים המרכזי של שיקגו אשר ממוקם ממזרח לאזור ניר וסט סייד. Ryan Smith, Chinese-American Agents of S.H.I.E.L.D. star Chloe Bennet talks diversity in Hollywood, Chicago Reader, ‏2016-03-15 (באנגלית אמריקאית) Staff (4 בפברואר 2020). "The one where David Schwimmer sells his Near West Side loft". The Real Deal. נבדק ב-30 ביוני 2020. {{cite news}}: (עזרה) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
רובן אום ניובה

רובן אום ניובה (בצרפתית:Ruben Um Nyobè;‏ (1913 - 13 בספטמבר 1958) פעל להשגת עצמאות קמרון ונרצח על ידי הצרפתים בשנת 1958. רובן אום ניובה נולד בשנת 1913 כאשר שטח של קמרון של היום היה בשליטת האימפריה הגרמנית. לאחר סיום מלחמת העולם הראשונה השטח חולק בין בריטניה לבין צרפת ומשפחתו התגוררה בשטח בשליטת צרפת. רובן הצעיר למד בבית הספר הנוצרי ואחרי סיומו למד באוניברסיטה באדיאה אותה סיים בשנת 1939. בהמשך הוא התגורר באדיאה ועסק במשפטים. עוד בסוף שנות השלושים הוא התחיל להתעניין בפוליטיקה. הוא היה פעיל בארגון שהוקם על ידי השלטונות נגד תעמולה הנאצית. בהמשך הוא התקרב לקבוצה לאומנית שהייתה תחת השפעה מרקסיסטית וראתה את המטרה שלה בלחימה נגד "נאציזם, גזענות וקולוניאליזם". בשנת 1946 רובן אום ניובה נשלח לבמקו כנציג האיגודים המקצועיים לכנס "איגוד הדמוקרטי של אפריקה". בשנת 1947 הוא היה מעורב בהקמת ארגון CGT שפעל נגד חלוקת המדינה לשטח בשליטת צרפת ובריטניה. הוא היה פעיל בארגונים המקצועיים ובשנת 1947 נבחר לראש האיגוד המקצועי של קמרון. בשנת 1948 רובן אום ניובה פעל להקמת UPC, המפלגה החדשה של קמרון. בנובמבר 1948 הוא נבחר לעמוד בראש המפלגה. בשנת 1952 המפלגה הקימה ארגון נשים ובשנת 1954 תנועת נוער. למפלגה היו שלוש עתונם שהתרכזו נושאים כמו עצמאות, איחוד הקמרון הגרמני וצדק חברתי. בשנים 1952 ו-1954 רובן אום ניובה נעם בישיבות של האומות המאוחדות. בתחילת דרכו הוא התנגד למאבק מזוין, אך בהמשך המפלגה החלה במאבק זה. ב-13 ביוני 1955 המפלגה הוצא מחוץ לחוק ופעילי המפלגה ירדו למחתרת. ב-13 בספטמבר 1958 רובן אום ניובה נהרג על ידי צבא צרפת. בשנת 1960 הקמרון זכתה לעצמאות וכעבור מספר שנים חלק מקמרון הגרמני שהיה תחת שליטת בריטניה צורף למדינה. בתחילת דרכה של המדינה, שמו של רובן אום ניובה נאסר ליזכור, בהמשך זה השתנה. כיום הוא נחשב לגיבור לאומי. בשנת 2007 הוקמה אנדרטה לזכרו שכוללת פסל בגובה של 6 מ' המוצב על בסיס בגובה של 5 מ'. בשנת 2019 הזמר בליק באסי הוציא אלבום לזכרו. מדיה וקבצים בנושא רובן אום ניובה בוויקישיתוף תיאור פעלותו ביוגרפיה
אזוריט

אזוריט (ידוע גם בשם שסיליט על שם אזור שסי (Chessy) בצרפת) הוא מינרל קרבונטי הבנוי מנחושת, פחמה (קרבונט CO3) והידרוקסיל ונוסחתו הכללית היא Cu3(CO3)2(OH)2. האזוריט מצוי בדרך כלל יחד עם המינרל הירוק מלכיט, כשלעיתים מחליף המלכיט את האזוריט בתהליך פסאודומורפיזם. שם המינרל אזוריט מתייחס לצבעו התכול. המילה אזוּר פרושה בשפות אירופאיות תכלת, והיא שיבוש של המילה המקבילה בערבית. המינרל מכונה בעברית תכולית. באזוריט נעשה שימוש בצורפות, וכמו כן הוא נמכר בתור מינרל בחנויות לאבנים. האזוריט מכיל 55.1% נחושת, ולכן הוא מהווה מקור משני לנחושת. האזוריט הוא מינרל נפוץ למדי והוא מצוי בקורנוול בבריטניה, באזור שסי בצרפת (מכאן השם שסיליט), ובאזורים נוספים באירופה. במדינות יוטה, אריזונה וניו מקסיקו בארצות הברית, במקסיקו, בנמיביה, במרוקו ובאוסטרליה. בישראל ניתן למצוא אזוריט יחד עם מינרלי נחושת אחרים (כדוגמת המלכיט) באזור בקעת תמנע. אזוריט היה בשימוש כפיגמנט (צִבעָן) במשך מאות בשנים. בעבר היה המינרל קרוי אזורו דלה מגנה (Azurro Della Magna) על פי שמו באיטלקית. כשמערבבים אותו עם שמן הוא מקבל גוון ירקרק. אם מערבבים אותו עם חלמון הוא מקבל גוון ירוק-אפור. הפיגמנט גם מוכר בשמות "ביס כחול" (Blue Bice) ו"ורדיטר כחול" (Blue Verditer). פיגמנט ישן מקבל גוון ירקרק בשל התחמצנות המינרל למלכיט. אזוריט באתר webmineral אזוריט, באתר אנציקלופדיה בריטניקה (באנגלית)
שילפה שטי

שילפה שטי (Shilpa Shetty‏; נולדה ב-8 ביוני 1975) היא שחקנית ודוגמנית הודית. הופיעה בלמעלה מ-40 סרטים בבוליווד. שטי נולדה במדינת קרנאטקה שבהודו. בילדותה למדה בבית ספר פרטי ובפנימייה לבנות, שם השתתפה בשיעורי דרמה. בנעוריה עברה לגור במומביי, במטרה להפוך לשחקנית. בתחילת הקריירה השתתפה בסרטים "באזיגר" (הקוסם) לצד שאהרוח' ח'אן וקאג'ול, "אני לוחם אתה טיפש" לצד אקשאיי קומאר, וגם בסרט "תבואי אהובה". מאז הפכה להיות לשחקנית מוכרת בבוליווד ובהודו, והשתתפה בסרטים רבים. במשך הזמן הצליחה שטי להפוך לסלב בהודו ולאו דווקא בזכות קריירת המשחק שלה. היא ניהלה רומן ארוך עם השחקן אקשאיי קומאר והחלה לעבוד בתחום הדוגמנות. היא השתתפה בקמפיינים רבים ואף הוכתרה בתואר "האישה עם הגוף הכי יפה בהודו", זאת לצד עיסוק משני בתחום הקולנוע. בשנת 2000, שטי שיחקה בסרט "פעימות הלב" (דהדקן), שוב לצידו של אקשאיי קומאר. סרט זה נכנס לרשימת ארבעת הסרטים שוברי הקופות של השנה בהודו ובהתאם לכל שוב פרצה לתודעת הקולנוע וזכתה לביקורות אוהדות מצד מבקרי הקולנוע. בשנות האלפיים יצאו הרבה סרטים בכיכובה, כשרובם נחלו הצלחה, ביניהם "קשרים", "כבוד וגאווה" לצד סלמן ח'אן ו"מרדף ללא גבולות". בשנת 2007, שטי השתתפה וזכתה בעונה החמישית של תוכנית המציאות הבריטית "האח הגדול VIP" (תוך התגברות על ג'ייד גודי ודניאל לוידס). מלבד זאת, באפריל 2007 יצא סרט בשם "מטרו" בכיכובה. כיום שטי מתגוררת במומביי, וממשיכה לנהל קריירת משחק ודוגמנות. מדיה וקבצים בנושא שילפה שטי בוויקישיתוף אתר האינטרנט הרשמי של שילפה שטי שילפה שטי, ברשת החברתית פייסבוק שילפה שטי, ברשת החברתית אקס (טוויטר) שילפה שטי, ברשת החברתית אינסטגרם שילפה שטי, ברשת החברתית טיקטוק שילפה שטי, סרטונים בערוץ היוטיוב שילפה שטי, במסד הנתונים הקולנועיים IMDb (באנגלית) שילפה שטי, באתר AllMovie (באנגלית) שילפה שטי, במסד הנתונים הקולנועיים KinoPoisk (ברוסית) שילפה שטי, באתר אפל מיוזיק (באנגלית) שילפה שטי, באתר ספוטיפיי Shilpa Shetty on UK Big Brother
אורלי שטרן

אורלי שטרן (נולדה בשנת 1969) היא קצינה בצה"ל במילואים בדרגת תת-אלוף, המכהנת כמנכ"לית חברת נתיבי איילון. בתפקידה האחרון שירתה כסגנית ראש אגף ההנדסה והבינוי במשרד הביטחון. היא בעלת תואר ראשון באדריכלות ובינוי ערים מהטכניון ותואר שני במנהל ציבורי מאוניברסיטת בר-אילן. בשנים 2012–2017 שירתה כראש מחלקת תשתיות ופריסה בחטיבת התכנון של אגף התכנון בצה"ל. בשנים 2017–2020 שירתה כסגנית ראש אגף ההנדסה והבינוי במשרד הביטחון, בדרגת תת-אלוף. כאשר בשנת 2018 עמדה בראש משלחת "עדים במדים" לפולין. בינואר 2022 נבחרה על-ידי דירקטוריון חברת נתיבי איילון למנכ"לית החברה. אורלי שטרן, ברשת החברתית LinkedIn טל שחף, אורלי שטרן: הטסטרית הראשית של ענף האוטוטק, באתר Tech12,‏ 31 במרץ 2023 עדים במדים - משלחת רל״ט, באתר צה"ל ענת רואה, תא"ל (מיל') אורלי שטרן נבחרה למנכ"לית נתיבי איילון, באתר כלכליסט, 26 בינואר 2022 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
כל חלומותי

כל חלומותי (באנגלית: The Best of Everything) הוא סרט קולנוע אמריקאי מסוגת דרמה רומנטית משנת 1959 בבימויו של ז'אן נגולסקו, עם הופ לאנג, דיאן בייקר, סוזי פרקר, סטפן בויד וג'ואן קרופורד בתפקידים הראשיים. התסריט מבוסס על הרומן "הטוב מהכל" ("The Best of Everything") של רונה ג'אפה (אנ') משנת 1958 שיש בו יסודות אוטוביוגרפיים. העלילה היא על נשים צעירות שמגיעות לעיר הגדולה ניו יורק כדי לרכוש את הטוב ביותר מכל דבר - הצלחה בעבודה, אהבה ונישואין אך המציאות טופחת על פניהן. ג'וני מאטיס שר את שיר הנושא "הטוב ביותר מהכל". השיר היה מועמד לפרס אוסקר לשיר המקורי הטוב ביותר. הסרט היה מועמד גם לפרס אוסקר לעיצוב התלבושות הטוב ביותר - צבע. קרולין בנדר (הופ לאנג), בוגרת מכללת רדקליף, מגיעה לניו יורק לחברת "פביאן" להוצאה לאור כדי להתקבל לעבודה ככתבנית בעקבות מודעה שמבטיחה למתקבלות "הטוב ביותר מהכל". היא מתקבלת לאחר מבחן לעבוד כמזכירתה של העורכת הקשוחה אמנדה פארו (ג'ואן קרופורד), אישה מבוגרת וקשוחה שמתעמרת בכפופות לה. תוך זמן קצר היא חולקת דירה עם הכתבניות אפריל מוריסון (דיאן בייקר) וגרג אדמס (סוזי פרקר). גם הן הגיעו לניו יורק להצליח בעבודה, למצוא אהבה ולהתחתן. אחד העורכים פרד שלימר (בריאן ארן) נוהג להטריד מינית את הבנות ולצבוט בעכוזן. עורך נוסף הוא מייק רייס (סטפן בויד) שמחזר אחרי קרולין אבל היא שומרת אמונים לידידה אדי (ברט האלסי) שנמצא בבריטניה עד שהוא מתקשר אליה ומודיע כי נישא להלן שאביה תעשיין נפט עשיר. היא מתפרקת נפשית ומבקשת לקיים יחסים עם מייק אך הוא לא מנצל את מצבה. אפריל מתאהבת בדקסטר (רוברט אוונס) ונכנסת להיריון. הוא מבטיח להתחתן אתה ובדרך לרישום הנישואין הוא מודיע כי הוא לוקח אותה לבצע הפלה. היא נמלטת מהרכב, נפצעת ומפילה את וולדה. לבסוף היא מתאהבת ברופא שטיפל בה. גרג מתאהבת בבמאי דייוויד סאבאג' (לואי ז'ורדן). הוא מבטיח לה תפקיד באחד המחזות ובינתיים מנצל אותה מינית. היא מתאהבת בו נואשות אך הוא רוצה להינתק ממנה ומבטל את תפקידה בהצגה. היא עוקבת אחריו בדירתו וברגע מסוים היא נופלת מהמרפסת ונהרגת. תאונה? התאבדות? קרולין מתקדמת בעבודה ולאחר שאמנדה עוזבת כדי להתחתן עם אלמן, היא מקבלת את תפקידה כעורכת. אדי נפגש אתה שוב והאהבה שלה מתלקחת. הוא אומר לה שאינו סובל את אשתו אך אינו יכול להתגרש. היא דוחה בבוז את הרעיון שלו שהיא תהיה פילגשו. לבסוף היא יוצאת מהמשרד, פוגשת את מייק והם צועדים ביחד ומשוחחים בשמחה. "כל חלומותי", במסד הנתונים הקולנועיים IMDb (באנגלית) "כל חלומותי", באתר AllMovie (באנגלית) "כל חלומותי", באתר Rotten Tomatoes (באנגלית) "כל חלומותי", במסד הנתונים הקולנועיים KinoPoisk (ברוסית) כל חלומותי, באתר TCM קדימון לכל חלומותי, באתר יוטיוב שיחה על כל חלומותי, באתר יוטיוב ג'וני מאטיס שר, הטוב ביותר מהכל, באתר יוטיוב
מטה-סטבליות (אלקטרוניקה)

מטה-סטביליות בתחום האלקטרוניקה היא היכולת של מערכת אלקטרונית דיגיטלית להישאר במשך זמן בלתי מוגבל (לא חסום) בשיווי משקל לא יציב או במצב מטסטבילי (יציב למחצה). במעגלים לוגיים דיגיטליים, אות דיגיטלי נדרש להיות בגבולות מתח או זרם מסוימים כדי לייצג רמה לוגית '0' או '1' לצורך פעולת מעגל נכונה; אם האות נמצא בטווח ביניים אסור תיתכן התנהגות שגויה בשערים לוגיים שהאות מופעל עליהם. במצבים מטה-סטביליים, ייתכן שהמעגל לא יוכל להתייצב ברמה לוגית '0' או '1' יציבה בתוך הזמן הנדרש לפעולת מעגל תקינה. כתוצאה מכך, המעגל יכול לפעול בדרכים בלתי צפויות, ועלול להוביל לכשל במערכת, המכונה לעיתים "glitch". מטה-סטביליות היא מקרה פרטי של פרדוקס חמורו של בורידן. מצבים מטה-יציבים הם מאפיינים אינהרנטיים של מערכות דיגיטליות אסינכרוניות, ושל מערכות עם יותר מאות שעון עצמאי אחד. במערכות א-סינכרוניות בתזמון עצמי, פסיקות מתוכננות לאפשר למערכת להמשיך רק לאחר שהמטה-סטביליות נפתרה, ולכן המטה-סטביליות היא מצב רגיל ולא מצב שגיאה. במערכות סינכרוניות עם כניסות א-סינכרוניות, מוסיפים רכיבי סנכרון (synchronizers) על מנת להקטין את ההסתברות לכשל בסנכרון לרמה מקובלת. ניתן להימנע ממצבים מטה-סטביליים במערכות סינכרוניות לחלוטין כאשר הכניסה עומדת בדרישות התזמון של הדלגלגים. ממיר מאנלוגי לדיגיטלי חמורו של בורידן Thomas J. Chaney and Charles E. Molnar (באפריל 1973). "Anomalous Behavior of Synchronizer and Arbiter Circuits" (PDF). IEEE Transactions on Computers. C-22 (4): 421–422. doi:10.1109/T-C.1973.223730. ISSN 0018-9340. {{cite journal}}: (עזרה) Chaney, Thomas J. "My Work on All Things Metastable OR Me and My Glitch" (PDF). אורכב מ-המקור (PDF) ב-8 בדצמבר 2015. נבדק ב-5 בנובמבר 2015. {{cite web}}: (עזרה) John Bainbridge (2002). Asynchronous system-on-chip interconnect. Springer. p. 18. ISBN 978-1-85233-598-4. Chaney, Thomas J. ""Reprint of Technical Memorandum No. 10, "The Glitch Phenomenon" (1966)"".Washington University St. Louis, MO
פיירבולט אנאלטיקס

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] פיירבולט אנאלטיקס בע"מ, המוכרת במותג Firebolt, היא חברת תוכנה ישראלית המספקת שירותי מחסן נתונים במחשוב ענן. החברה הוקמה באוגוסט 2018 על ידי אלדד פרקש (מנכ"ל החברה) וסער ביטנר (סמנכ"ל תפעול), שבעבר עבדו בחברת סייסנס. מטה החברה שוכן בתל אביב, ולה משרדים בערים נוספות בעולם. החברה מפתחת מחסן נתונים במחשוב ענן, המאפשר ניתוח מהיר של כמויות נתונים גדולות, תוך צריכה מעטה משאבי ענן. המוצר של החברה הושק בתחילת 2021.[דרוש מקור] בשלב הסיד גייסה החברה 5 מיליון דולר מקרן TLV פרטנרס. בדצמבר 2022 גייסה החברה 32 מיליון דולר. ביוני 2021 גייסה החברה 127 מיליון דולר. בינואר 2022 גייסה החברה 100 מיליון דולר לפי שווי של 1.4 מיליארד דולר, ובכך הפכה לחד-קרן. אתר האינטרנט הרשמי של פיירבולט אנאלטיקס פיירבולט אנאלטיקס, ברשת החברתית פייסבוק פיירבולט אנאלטיקס, ברשת החברתית אקס (טוויטר) פיירבולט אנאלטיקס, ברשת החברתית LinkedIn פיירבולט אנאלטיקס, סרטונים בערוץ היוטיוב מאיר אורבך, חברת פיירבולט גייסה 32 מיליון דולר בהובלת אורן זאב, באתר כלכליסט, 9 בדצמבר 2020; אושרי אלקסלסי, ‏יוצאי Sisense חושפים סטארטאפ חדש עם גיוס של 37 מיליון דולר, באתר Geektime‏, 9 בדצמבר 2020 מאיר אורבך, פיירבולט הישראלית גייסה 127 מיליון דולר בסבב שני, באתר כלכליסט, 24 ביוני 2021; אושרי אלקסלסי, ‏פיירבולט הישראלית גייסה 127 מיליון דולר כדי להתחרות בהנפקת הטכנולוגיה הלוהטת של וול-סטריט, באתר Geektime‏, 24 ביוני 2021 מאיר אורבך, יוניקורן חדש נולד: פיירבולט גייסה 100 מיליון דולר לפי שווי של 1.4 מיליארד דולר, באתר כלכליסט, 26 בינואר 2022; יניב אביטל, ‏שנה בלבד אחרי השקת המוצר: Firebolt הישראלית הפכה ליוניקורן, באתר Geektime‏, 26 בינואר 2022
Somebody to Love

האם התכוונתם ל... Somebody to Love (שיר של ג'סטין ביבר) – סינגל של הזמר-יוצר הקנדי ג'סטין ביבר משנת 2010 Somebody to Love (שיר של ג'פרסון איירפליין) – שיר של להקת הרוק הפסיכדלי אמריקאית ג'פרסון איירפליין משנת 1967 Somebody to Love (שיר של סוזי בוגוס) – שיר של זמרת הקאנטרי האמריקאית סוזי בוגוס משנת 1998 Somebody to Love (שיר של קווין) – שיר של להקת הרוק הבריטית קווין משנת 1976